**Nașterea himerei**

*Ioan Silvan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naşterea himerei

Neantul e lăuntric, privirea-ntoarsă-n mine,

în infinutu-acesta, dungi negrede-ntuneric

obscurizează-n gânduri și-n ochi lumina frunții;

e însuși semnul lipsei prezentului himeric...

atunci, să fie ceață! se aude-o voce ștearsă,

în care să se piardă călugărul cel orb

e în puterea nopții să pierd din ochi vederea,

și-n propria-mi privire, himera să o sorb...

cu felinarul stins, pornesc spre culmea serii,

în scutecul privirii himera s-o-nfășor

ea merge înainte, se risipește-n sine

și-n curgerea căutării privirile mă dor...

dar o urmez prin grote de spațiu pustiit,

printre abisuri vide nesațiul când mă paște,

și dacă din nesațiu, himera n-a voit

să mi se arate mie, acum, din gol, se naște.